Erondagi suv toshqinlari oqibatida 35 kishi halok bo‘ldi

Eron shimoli-g‘arbidagi suv toshqinlari oqibatida 35 kishi halok bo‘ldi, sakkiz kishi bedarak yo‘qolgan, deb gumon qilinmoqda. Bu haqda mamlakat favqulodd vaziyatlar idorasi rahbari Ismoil Najar ma’lum qildi, deya xabar bermoqda “RIA Novosti”.
Najarning so‘zlariga ko‘ra, toshqinlar Eronning to‘rt viloyati — G‘arbiy Ozarbayjon, Sharqiy Ozarbayjon, Kurdiston va Zinjon viloyatlarida juma kuni ertalabdan kuzatilgan kuchli yomg‘irlar sabab yuz bergan.
Qurbonlarning aksariyati Sharqiy Ozarbayjon viloyatida qayd etilgan. Mamlakat hukumati hududda qidiruv-qutqaruv ishlarini olib bormoqda.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!